Sepiegids: Binneland se geheime onder drukMet Maroela Media en kykNET se sepiegids kan jy nou weekliks ŉ voorsmakie kry van die gebeure in jou gunstelingsepie. Cindy Swanepoel as Annelise in “Binnelanders”. Weeksdae om 19:30 op kykNET Maandag 9 Mei Druk word uitgeoefen om al Binneland se geheime uit te lap, terwyl Steve nie gelukkig is met Conrad se idee nie. Brandon gee Conrad iets om oor na te dink. Dinsdag 10 Mei Tertius is oorgehaal om At se invloed stop te sit. Marissa kry onverwagte nuus – en ŉ uitnodiging. Tracy probeer om meer oor Zee uit te vind, terwyl Annelize nie op haar mond geval is nie. Woensdag 11 Mei Martin se oë gaan oop oor sy toekoms, terwyl Steve uitgevra word oor Marissa se privaat lewe. Tracy dink Tertius is onredelik met Zee, en Steve se tyd om kant te kies loop uit. Donderdag 12 Mei Tertius dwing Annelize om die grootste besluit van haar lewe te neem. Zee skraap al haar moed bymekaar om ŉ dokter teen te gaan, en ŉ verjaarsdag verras ŉ onvoorbereide Steve. Vrydag 13 Mei Conrad is ferm op die oorlogspad. Chanel is onrustig oor ŉ stralende gesprek, terwyl Zee en Tertius ongemaklik met mekaar is. Zee maak ŉ bietjie meer oop teenoor Tracy. Weeksdae om 18:30 op kykNET en kykNET&kie Maandag 9 Mei Danni probeer om tot verhaal te kom. Susan ondersteun Justin in sy soeke na ŉ doel in die lewe, terwyl Tim weer op die oorlogspad is. Dinsdag 10 Mei Justin het ŉ dag vol verrassings, terwyl Tim ondersteuning én verraad op onverwagse plekke vind. Danni maak oop teenoor Wade, en Siya dra swaar aan sy geheim. Woensdag 11 Mei ŉ Moeilike dag wag op Danni. Susan praat Justin moed in, terwyl Tim en Zoe lelik vassit ná die raadsvergadering. Donderdag 12 Mei Chris raak agterdogtig wanneer Siya uit die bloute aan al sy kerkaktiwiteite onttrek. Bridgette plaas druk op Zoe om die seefronteiendom te verkoop, maar Tim maak heimlik planne. Vrydag 13 Mei Siya sukkel om met sy dade saam te leef, terwyl Zoe haar huwelik probeer red. Justin kry ŉ blink plan vir ŉ nuwe loopbaan. Weeksdae om 18:00 op kykNET Maandag 9 Mei Simon rig ŉ versoek aan Zappa. Kristien maak planne om Anastasia se nuus stil te hou. Pine besef hy het nog gevoelens vir Kristien. Dinsdag 10 Mei Maryke ontdek iets oor haar sproete. Bibi sukkel om Jordan te vergewe. Zappa se gewete pla hom. Woensdag 11 Mei Anastasia en Ryno se geheim word openbaar gemaak. Zappa besoek Simon in die hospitaal. Kristien en Pine besef hulle lei mekaar in die versoeking. Donderdag 12 Mei Die Stryder-familie is in skok. Bibi is in twee geskeur oor haar en Jordan se toekoms. Ryno en Anastasia moet saam besluite oor die toekoms neem. Vrydag 13 Mei Lulu deel ŉ moeilike en hartseer waarheid met die Stryder-gemeenskap. Zappa worstel met sy skuldgevoelens. Kristien beskerm die Stryders teen ŉ mediastorm. Maandag tot Donderdag om 19:30 op kykNET&kie Maandag 9 Mei Angel verwerp Priester se buitensporige aanbod wat Ingrid en die Greylings baie ontstel. Thys vra Daniel om verskoning en stem in tot die onderhoud. Beatrice ondersoek Morne se verlede. Dinsdag 10 Mei Thys vra Ronel om verskoning vir sy slegte gedrag. Anton vertel Candice dat hy gevoelens vir Ruby het. Priester dreig om sy sakeverhouding met Ingrid te beëindig. Woensdag 11 Mei Angel besef iets is fout met Priester se gedrag. Die beheerraad besluit om Morne by Hoërskool Arendsvlei toe te laat. Ronel kry goeie nuus oor haar toneelstuk. Donderdag 12 Mei Angel kry ŉ aanbod vir blyplek, maar haar omstandighede kan dalk drasties verander. Morne maak ŉ positiewe indruk op Alta-Marie. Ruby stort ineen tydens ŉ danssessie met Avukile.